

**FARSKÉ OZNAMY**

na týždeň od 24.12. do 30.12. 2018

Liturgický kalendár:

|  |  |  |
| --- | --- | --- |
| Pondelok | Štedrý deň |  |
| Utorok | Narodenie Pána - Vianoce | slávnosť |
| Streda | Sv. Štefana, Prvomučeníka – hlavného patróna našej farnosti | slávnosť |
| Štvrtok | Sv. Jána, apoštola a evanjelistu | sviatok |
| Piatok | Sv. neviniatok, mučeníkov | sviatok |
| Nedeľa | 1. vianočná nedeľa – Sv. Rodiny, Ježiša, Márie a Jozefa | sviatok |

*Poriadok sv. omší :*

|  |  |  |  |
| --- | --- | --- | --- |
|  | *Štedrý deň* | ***UTOROK, STREDA A NEDEĽA:*** | ***ŠTVRTOK - SOBOTA*** |
| ***Farský kostol:*** | 08:00 **24:00** | **08.00 10.00 18.00** | **06:30 18:00** |
| ***Nitriansky Hrádok:*** | **22:00** | **09.00** |  |
| ***Kostolný Sek:*** | **22:00** | **10:30** |  |

*Ostatné oznamy:*

* **Vianočné polofarebné číslo časopisu Nádej** si môžete zakúpiť za 80 centov. Nájdete v ňom rozhovor s pánom kaplánom, s atlétom Jánom Volkom a iné zaujímavé články. Deti majú pripravenú svoju dvojstránku s novou súťažou.
* **Všetkých farských spolupracovníkov** pozývame na priateľské vianočné posedenie v nedeľu popoludní o 16,00 na faru.
* **Zajtra, na Štedrý deň** bude sv. omša ráno o 8:00. Pri sv. omši budeme požehnávať Betlehemy a Jezuliatka. Ak máte nové, alebo nepožehnané, prineste si ich ráno na sv. omšu do kostola.
* **Pôst na Štedrý deň** je len dobrovoľný, avšak vrelo ho odporúčame zachovať.
* **Betlehemské svetlo** si budete môcť vyzdvihnúť vo farskom kostole na Štedrý deň od 8:00 do 10:00.
* **Koledovanie dobrej noviny** bude na Štedrý deň, 24.12., od 8:00. Kto by rád doma privítal koledníkov, nech sa zapíše v sakristiách našich kostolov.
* **Na Slávnosť Narodenia Pána (utorok)** môžeme za obvyklých podmienok (sv. spoveď, sv. prijímanie a modlitba na úmysel sv. Otca) získať úplné odpustky, ak na poludnie, hoci aj cez rádio či televíziu, prijmeme apoštolské požehnanie Sv. Otca.
* **Slávnosť hlavného patróna našej farnosti – sv. Štefana** budeme sláviť v stredu. Slávnostná sv. omša bude o 10,00. Pri návšteve farského chrámu môžeme v tento deň za obvyklých podmienok získať úplné odpustky.
* **Všetky deti pozývame** na Vianočné stretnutie pri jasličkách, ktoré bude v stredu 26. 12. o 16:00 vo farskom kostole.
* **Poklona** **Sviatosti Oltárnej** za kňazské a rehoľné povolania bude vo farskom kostole vo štvrtok od 17:00 do 18:00.
* **Sv. omša za Máriu Kokošovú** pri príležitosti 80. Výročia tragických udalostí bude vo štvrtok 27.12. 0 18:00 hodine. Po sv. omši bude krátky spomienkový koncert.
* **V sobotu o 9:00 bude na fare** príprava rodičov, ktorí chcú dať pokrstiť svoje dieťa.
* **Obnova manželských sľubov** bude v nedeľu pri všetkých sv. omšiach. Prosíme manželov, aby podľa možnosti prišli na sv. omšu spoločne a aj zostali blízko seba.
* **Farská kancelária bude počas sviatkov zavretá**. Vybavovať budeme len pohreby a súrne zaopatrovanie chorých.
* **Farský ples** sa bude konať 26. januára 2019. Vstupenky v cene 25 € na osobu si môžete zarezervovať alebo zakúpiť v predajni Nádej.
* **Obvyklá vianočná ofera** bude pri všetkých sv. omšiach Slávnosti Narodenia Pána. Pán Boh odmeň všetkých darcov.